VS00062828
Datum: 2015-01-01T01:00:00.000+01:00
datum_sodbe_i_stopnje: 2021-10-08T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 2.000 EUR
opombe: II DoR 370/2022 Predlog za dopustitev revizije tožeče stranke (oškodvanca) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 65 do 70 let

## Škodni dogodek

Tožnik, rojen leta 1943, je bil 33 let nacionalni kolesarski sodnik. Vsako leto je od toženca pridobil soglasje za izdajo licence za kolesarskega sodnika. Od leta 2015 tega soglasja ne pridobi več, češ da je prestar. Statut društva določa, da se aktivna kariera sodnika konča s koncem leta, v katerem dopolni 70 let.

## Kršitev drugih pravic osebnosti

2.000 EUR - diskriminacija na podlagi starosti.

Hujša oblika diskriminacije zaradi njene dolgotrajnosti. Tožnik od leta 2015 ni pridobil licence za nacionalnega sodnika, tako da mu je bilo več kot 6 let onemogočeno sodelovanje na tekmovanjih. Poleg tega se diskriminatorna obravnava ponavlja vsako leto, ko tožnik ponovno zaprosi za soglasje.

Tožnik je vlagal veliko napora v prepričevanje toženca o diskriminatornosti obravnave. Toženec ni bil odziven na opozorila o diskriminaciji, izražena s strani zagovornika načela enakosti in varuha človekovih pravic.

Tožnika je toženčevo ravnanje zelo prizadelo. Opravljanje funkcije kolesarskega sodnika in kolesarstvo sta pomemben del njegovega življenja. Ker ni smel soditi, se je s kolesarskih tekem raje umaknil, da se je izognil vprašanjem, zakaj ne sodeluje več. To je posebej boleče, ker se s kolesarjenjem ukvarjata njegova vnuka, ki bi ju na tekmah z veseljem spremljal. Bil je dober, strokoven in pošten sodnik, zoper njegovo delo ni bilo pritožb in se čuti ponižanega, ker je izključen kot "starček".

Sodišče je upoštevalo, da bo v bodoče spet lahko pridobil licenco za sojenje na tekmah, saj je ugodilo tožbenemu zahtevku v zahtevi za izdajo soglasja.

---

Obligacijski zakonik (2001) - OZ člen 179
Zakon o varstvu pred diskriminacijo (2016) - ZVarD člen 39